ระเบียบกรุงเทพมหานครระเบียบกรุงเทพมหานครว่าด้วยหลักเกณฑ์ในการจำหน่ายสินค้าในที่หรือทางสาธารณะพ.ศ.๒๕๔๖[๑] โดยที่เป็นการสมควรกำหนดหลักเกณฑ์ในการจำหน่ายสินค้าในที่หรือทางสาธารณะอาศัยอำนาจตามความในมาตรา ๔๙แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ ประกอบกับข้อ ๖ ข้อ๗ ข้อ ๑๑ ข้อ ๑๒ ข้อ ๑๓ ข้อ ๑๖ ข้อ ๑๘ ข้อ ๑๙ ข้อ ๒๐ และข้อ ๒๓ของข้อบัญญัติกรุงเทพมหานคร เรื่อง การจำหน่ายสินค้าในที่หรือทางสาธารณะ พ.ศ. ๒๕๔๕ผู้ว่าราชการกรุงเทพมหานครจึงกำหนดระเบียบขึ้นไว้ ดังต่อไปนี้ข้อ ๑ระเบียบนี้เรียกว่า ระเบียบกรุงเทพมหานครว่าด้วยหลักเกณฑ์ในการจำหน่ายสินค้าในที่หรือทางสาธารณะพ.ศ. ๒๕๔๖ข้อ ๒ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓บรรดาระเบียบข้อบังคับหรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ระเบียบนี้ให้ใช้บังคับแก่การจำหน่ายสินค้าในที่หรือทางสาธารณะโดยลักษณะวิธีการจัดวางสินค้าในที่หนึ่งที่ใดเป็นปกติ (แผงลอย)ข้อ ๕การจำหน่ายสินค้าในที่หรือทางสาธารณะต้องจำหน่ายในบริเวณที่ได้รับอนุญาตให้จำหน่ายเท่านั้นข้อ ๖แผงสำหรับจำหน่ายสินค้าในที่หรือทางสาธารณะต้องมีลักษณะดังนี้๖.๑แผงจำหน่ายสินค้าประเภทอาหารต้องมีความสูงจากพื้นที่ตั้งไม่น้อยกว่าหกสิบเซนติเมตร๖.๒ แผงจำหน่ายสินค้าประเภทอื่นๆให้เจ้าพนักงานท้องถิ่นโดยคำแนะนำของเจ้าพนักงานสาธารณสุขกำหนดขนาดความสูงของแผงตามความเหมาะสมของประเภทสินค้าและพื้นที่ตั้งวางแผงข้อ ๗การจำหน่ายและจัดวางสินค้าที่จำหน่ายบนแผงหรือจัดวางในลักษณะอื่นในที่หรือทางสาธารณะให้ปฏิบัติดังนี้๗.๑ผู้ได้รับอนุญาตให้จำหน่ายสินค้าในที่หรือทางสาธารณะต้องวางสินค้าบนแผงหรือในบริเวณที่ได้รับอนุญาตเท่านั้น๗.๒ต้องจัดวางสินค้าที่จำหน่ายเป็นหมวดหมู่แยกการจำหน่ายสินค้าประเภทอาหารออกจากการจำหน่ายสินค้าที่ไม่ใช่อาหาร๗.๓อาหารที่วางจำหน่ายมีการปกปิดครบทุกด้านเพื่อป้องกันฝุ่นละอองความสกปรกและแมลงหรือสัตว์นำโรค โดยอนุญาตให้มีการเปิดบางด้านของที่ปกปิดเฉพาะระหว่างการตักจำหน่ายและจะต้องรีบปิดทันที ด้านปกปิดส่วนหน้าจะต้องปิดตลอดเวลาห้ามไม่ให้ผู้ซื้อเปิดเองเว้นแต่เป็นอาหารที่ห่อด้วยวัสดุต่างๆ เช่นใบตองหรือถุงพลาสติกไว้แล้วอาจใช้แผ่นพลาสติกใสคลุมไว้อีกชั้นหนึ่งก็ได้๗.๔ ห้ามใช้วัสดุคลุมอาหารสัมผัสอาหารโดยตรงข้อ ๘ผู้ขอรับใบอนุญาตและผู้ช่วยจำหน่ายสินค้าในที่หรือทางสาธารณะต้องอยู่ภายใต้เงื่อนไข ดังนี้๘.๑ผู้ขอรับใบอนุญาตต้องมายื่นคำขอรับใบอนุญาตด้วยตนเอง๘.๒ต้องเป็นผู้ค้ารายเดิมตามบัญชีการเก็บค่าบริการรักษาความสะอาดตามระเบียบกรุงเทพมหานครว่าด้วยการจัดเก็บค่าบริการรักษาความสะอาดบริเวณทางเท้าที่ใช้ตั้งวางแผงลอยถ้าไม่มีชื่ออยู่ในบัญชีดังกล่าวต้องมีภูมิลำเนาอยู่ในกรุงเทพมหานครเท่านั้น๘.๓ต้องผ่านการอบรมการสุขาภิบาลอาหารตามหลักสูตรที่กรุงเทพมหานครรับรอง(กรณีจำหน่ายสินค้าประเภทอาหาร)ข้อ ๙การออกใบอนุญาตจำหน่ายสินค้าในที่หรือทางสาธารณะตามระเบียบนี้ต้องมีเงื่อนไข ดังนี้๙.๑ให้สิทธิผู้ค้ารายเดิมตามบัญชีการเก็บค่าบริการรักษาความสะอาดตามระเบียบกรุงเทพมหานครว่าด้วยการจัดเก็บค่าบริการรักษาความสะอาดบริเวณทางเท้าที่ใช้ตั้งวางแผงลอย๙.๒ ต้องเป็นผู้ค้ารายเดิมตามบัญชีการเก็บค่าบริการรักษาความสะอาดตามระเบียบกรุงเทพมหานครว่าด้วยการจัดเก็บค่าบริการรักษาความสะอาดบริเวณทางเท้าที่ใช้ตั้งวางแผงลอยถ้าไม่มีชื่ออยู่ในบัญชีดังกล่าวต้องมีภูมิลำเนาอยู่ในกรุงเทพมหานครเท่านั้น๙.๓กรณีที่มีพื้นที่ในจุดผ่อนผันว่างลงไม่ว่าด้วยเหตุผลใด ให้ผู้ค้าที่อยู่ในจุดทบทวนยื่นความจำนงที่สำนักงานเขตและให้เจ้าพนักงานท้องถิ่นดำเนินการคัดเลือกผู้ค้าให้เป็นผู้มีสิทธิได้รับอนุญาตจำหน่ายสินค้าในจุดหรือบริเวณที่ว่างอยู่ข้อ ๑๐การขอและการออกใบอนุญาตจำหน่ายสินค้าในที่หรือทางสาธารณะและการดำเนินการอื่นที่เกี่ยวข้องให้ใช้แบบต่างๆ ท้ายระเบียบ ดังนี้๑๐.๑คำขอรับใบอนุญาตเป็นผู้จำหน่ายสินค้าในที่หรือทางสาธารณะ ให้ใช้แบบ สณ.๑๑๐.๒ ใบอนุญาตจำหน่ายสินค้าในที่หรือทางสาธารณะให้ใช้แบบ สณ.๒๑๐.๓บัตรประจำตัวผู้ได้รับใบอนุญาตจำหน่ายสินค้าในที่หรือทางสาธารณะให้ใช้แบบ สณ.๓๑๐.๔บัตรประจำตัวผู้ช่วยจำหน่ายสินค้าในที่หรือทางสาธารณะ ให้ใช้แบบ สณ.๔๑๐.๕คำขอต่ออายุใบอนุญาตเป็นผู้จำหน่ายสินค้าในที่หรือทางสาธารณะ ให้ใช้แบบ สณ.๕๑๐.๖คำขอรับใบแทนใบอนุญาตจำหน่ายสินค้าในที่หรือทางสาธารณะ ให้ใช้แบบ สณ.๖๑๐.๗ ใบแทนใบอนุญาตจำหน่ายสินค้าในที่หรือทางสาธารณะให้ใช้แบบ สณ.๗๑๐.๘คำขอบอกเลิกการดำเนินกิจการจำหน่ายสินค้าในที่หรือทางสาธารณะให้ใช้แบบ สณ.๘๑๐.๙คำขอเปลี่ยนแปลงชนิดหรือประเภทสินค้าหรือลักษณะวิธีการจำหน่ายหรือสถานที่จัดวางสินค้าหรือผู้ช่วยจำหน่ายสินค้าในที่หรือทางสาธารณะให้ใช้แบบ สณ.๙๑๐.๑๐คำขอรับใบแทนบัตรประจำตัวผู้รับใบอนุญาตหรือบัตรประจำตัวผู้ช่วยจำหน่ายสินค้าให้ใช้แบบ สณ.๑๐๑๐.๑๑ ใบรับรองแพทย์ ให้ใช้แบบ สณ.๑๑๑๐.๑๒ใบแทนบัตรประจำตัวผู้รับใบอนุญาตหรือบัตรประจำตัวผู้ช่วยจำหน่ายสินค้าให้ใช้แบบสณ.๓ หรือแบบ สณ.๔ แล้วแต่กรณี โดยประทับตัวอักษรสีแดงคำว่า ใบแทนไว้ที่บัตรข้อ ๑๑เมื่อเจ้าพนักงานท้องถิ่นได้พิจารณาอนุญาตให้จำหน่ายสินค้าในที่หรือทางสาธารณะแล้วให้แจ้งให้ผู้ได้รับใบอนุญาตมารับใบอนุญาตพร้อมกับชำระค่าธรรมเนียมภายในสิบห้าวันนับแต่วันที่ได้รับแจ้งจากเจ้าพนักงานท้องถิ่นหากพ้นกำหนดดังกล่าวแล้วผู้ได้รับใบอนุญาตไม่มารับใบอนุญาตหรือไม่ชำระค่าธรรมเนียมให้ถือว่าผู้นั้นไม่ประสงค์จะรับใบอนุญาตให้เจ้าพนักงานท้องถิ่นยกเลิกการอนุญาตนั้นข้อ ๑๒ในกรณีที่ใบอนุญาตบัตรประจำตัวผู้รับใบอนุญาต หรือบัตรประจำตัวผู้ช่วยจำหน่ายสินค้าสูญหาย ถูกทำลายหรือชำรุดในสาระสำคัญผู้ได้รับอนุญาตจะต้องยื่นคำขอต่อเจ้าพนักงานท้องถิ่น เพื่อขอรับใบแทนใบอนุญาตบัตรประจำตัวผู้รับใบอนุญาต หรือบัตรประจำตัวผู้ช่วยจำหน่ายสินค้าแล้วแต่กรณีภายในสิบห้าวัน นับตั้งแต่วันที่ได้ทราบถึงการสูญหายถูกทำลายหรือชำรุดในสาระสำคัญ พร้อมกับหลักฐานต่อไปนี้๑๒.๑ เอกสารการแจ้งความต่อเจ้าพนักงานท้องถิ่น๑๒.๒ ใบอนุญาต หรือบัตรประจำตัวผู้ได้รับใบอนุญาตหรือบัตรประจำตัวผู้ช่วยจำหน่ายสินค้าเดิม กรณีชำรุดในสาระสำคัญ๑๒.๓รูปถ่ายของผู้ได้รับใบอนุญาตหรือผู้ช่วยจำหน่ายสินค้า แล้วแต่กรณีที่ถ่ายไว้ไม่เกินหกสิบวัน ขนาด ๑ x ๑ ๑/๒ นิ้ว จำนวน ๓ รูปข้อ ๑๓ให้ปลัดกรุงเทพมหานครรักษาการตามระเบียบนี้ประกาศณ วันที่ ๒๓ พฤษภาคม พ.ศ. ๒๕๔๖สมัครสุนทรเวชผู้ว่าราชการกรุงเทพมหานคร[เอกสารแนบท้าย]๑. คำขอรับใบอนุญาตเป็นผู้จำหน่ายสินค้าในที่หรือทางสาธารณ (แบบสณ.๑)๒. ใบอนุญาตจำหน่ายสินค้าในที่หรือทางสาธารณะ (แบบสณ.๒)๓. บัตรประจำตัวผู้ได้รับใบอนุญาตจำหน่ายสินค้าในที่หรือทางสาธารณะ (แบบสณ.๓)๔. บัตรประจำตัวผู้ช่วยจำหน่ายสินค้าในที่หรือทางสาธารณะ (แบบสณ.๔)๕. คำขอต่ออายุใบอนุญาตเป็นผู้จำหน่ายสินค้าในที่หรือทางสาธารณะ (แบบสณ.๕)๖. คำขอรับใบแทนใบอนุญาตเป็นผู้จำหน่ายสินค้าในที่หรือทางสาธารณะ (แบบสณ.๖)๗. ใบแทนใบอนุญาตจำหน่ายสินค้าในที่หรือทางสาธารณะ (แบบสณ.๗)๘. คำขอบอกเลิกการดำเนินกิจการจำหน่ายสินค้าในที่หรือทางสาธารณะ (แบบสณ.๘)๙. คำขอเปลี่ยนแปลงชนิดหรือประเภทสินค้าหรือลักษณะวิธีการจำหน่ายหรือสถานที่จัดวางสินค้าหรือผู้ช่วยจำหน่ายสินค้าในที่หรือทางสาธารณะ(แบบ สณ.๙)๑๐.คำขอรับใบแทนบัตรประจำตัวผู้รับใบอนุญาตหรือบัตรประจำตัวผู้ช่วยจำหน่ายสินค้าในที่หรือทางสาธารณะ (แบบสณ.๑๐)๑๑. ใบรับรองแพทย์ (แบบ สณ.๑๑)(ดูข้อมูลจากภาพกฎหมาย)วัชศักดิ์/ผู้จัดทำ๙เมษายน ๒๕๕๑[๑] ราชกิจจานุเบกษาเล่ม ๑๒๕/ตอนพิเศษ ๖๖ ง/หน้า ๔๘/๒ เมษายน ๒๕๕๑